Съдържание

# Настройки

Задайте свойствата за избраното изображение, рамка или OLE обект.

За достъп до тази команда...

Изберете раздела Форматиране - Изображение - Свойства - Настройки.

Изберете раздела Форматиране - Рамка и обект - Свойства - Настройки.

Изберете Изглед - Стилове - отворете контекстното меню за избрания стил за рамки - раздел Нов/Редактиране на стил - Настройки.

Изберете раздела Вмъкване - Рамка - Рамка - Настройки.

Щракнете с десния бутон върху избрания обект, изберете раздела Свойства - Настройки.

## Достъпност

### Име

Въведете име за избрания елемент.

Давайте на обекта, графиката или рамката смислено име, така че да можете бързо да го намирате после в дълги документи.

### Текст

Въведете кратко описание на съществените подробности на избрания обект за хора, които не го виждат. Този текст се използва от технологиите за достъпност.

### Алтернативен текст

Въведете по-дълго описание на обекта, особено ако е твърде сложен или съдържа твърде много детайли, за да бъде описан адекватно с късия Текст. Използвайте Алтернативен текст, за да добавите допълнителна информация към краткото описание в Текст. Този текст се използва от технологиите за достъпност.

За изображения Текст и Алтернативен текст се експортират със съответния етикет във формати HTML и PDF (не забравяйте да активирате настройката Универсална достъпност (PDF/UA) при експортиране на PDF).

### Декоративен

Указва, че елементът е чисто декоративен, не е част от съдържанието на документа и може да бъде игнориран от помощните технологии.

## Последователност (само за рамки)

### Предишна връзка

Показва рамката, която предхожда избраната рамка в свързана последователност. За да добавите или промените предишната връзка, изберете име от списъка. Ако свързвате рамки, избраната рамка и рамката цел трябва да са празни.

### Следваща връзка

Показва рамката, която следва избраната рамка в свързана последователност. За да добавите или промените следващата връзка, изберете име от списъка. Ако свързвате рамки, рамката цел трябва да е празна.

## Подравняване на съдържанието (само за рамки)

### Вертикално подравняване

Задава вертикалното подравняване на съдържанието на рамката. Отнася се главно за текст, но влияе и върху таблици и други обекти, закотвени за текстовата област (като знаци, към знаци или към абзаци), например рамки, графики или рисунки.

## Свойства

Определя настройките на избрания обект за текст и отпечатване.

### Може да се редактира в документ само за четене (само за рамки)

Позволява редактиране съдържанието на рамката в документ само за четене (защитен срещу запис).

### Печат

Включва избрания елемент в отпечатването на документа.

### Посока на текста (само за рамки)

Определя предпочитаната посока на изписване на текст в рамка. За да използвате подразбираните настройки за посока на текст, изберете Настройки от родителския обект от списъка.

Теми, свързани с показаната

Посока на текста.